ai4bharat/Pralekha huggingface dataset:
குடியரசுத் துணைத் தலைவர் செயலகம்
குடியரசுத் துணைத்தலைவர் அசாம் மற்றும் மணிப்பூர் மாநிலங்களுக்கு மே 3-ல் பயணம்
குடியரசுத் துணைத்தலைவர் திரு ஜக்தீப் தன்கர் ஒரு நாள் பயணமாக மே 3, 2023 அன்று அசாம் மற்றும் மணிப்பூர் மாநிலங்களுக்கு செல்லவுள்ளார்.
அசாமில் குடியரசுத் துணைத்தலைவர்
முற்பகலில் குடியரசுத் துணைத் தலைவர் அசாம் மாநிலம் திப்ரூகர் செல்கிறார். திப்ரூகர் பல்கலைக்கழகத்தின் 21-வது பட்டமளிப்பு நிகழ்ச்சியில் சிறப்பு விருந்தினராக கலந்து கொண்டு பட்டமளிப்பு உரை நிகழ்த்த உள்ளார்.
மணிப்பூரில் குடியரசுத் துணைத் தலைவர்
பிற்பகலில் மணிப்பூர் மாநிலம் இம்பாலில் உள்ள தனமஞ்சூரி பல்கலைக்கழகம் செல்லவுள்ளார். அங்கு அவர் மாணவர்கள் மற்றும் ஆசிரியர்களுடன் உரையாட உள்ளார்.
பின்னர் மணிப்பூர் பல்கலைக்கழகம் செல்லும் திரு தன்கர், நாடு முழுவதும் உள்ள பல்வேறு மத்தியக் கல்வி நிறுவனங்களின் ஆசிரியர்கள் மற்றும் விஞ்ஞானிகளுடன் உரையாட உள்ளார்.
பிரதமர் அலுவலகம்
பிரதமர், உத்தரப்பிரதேச மாநிலம் சந்தவ்சியில் குளிர்பதனக் கிடங்கில் ஏற்பட்ட விபத்தில் உயிரிழந்தவர்களுக்கு இரங்கல் தெரிவித்துள்ளார்
உத்தரப்பிரதேச மாநிலம் சந்தவ்சியில் உள்ள குளிர்பதனக் கிடங்கில் ஏற்பட்ட விபத்தில் உயிரிழப்புகள் குறித்துப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில்,
"உத்தரப்பிரதேச மாநிலம் சந்தவ்சியில் உள்ள குளிர்பதனக் கிடங்கில் ஏற்பட்ட விபத்து துயரமானது. உயிரிழந்தவர்களின் குடும்பங்களுக்கு எனது இரங்கலைத் தெரிவித்துக் கொள்கிறேன். மாநில அரசின் மேற்பார்வையில் உள்ளாட்சி நிர்வாகம் அனைத்து நிவாரணம் மற்றும் மீட்புப்பணிகளையும் மேற்கொண்டு வருகிறது. காயமடைந்த அனைவரும் விரைவில் குணமடையப் பிரார்த்திக்கிறேன் - பிரதமர்"
----
AD/KJ/KPG
(
சமூக நிதி மற்றும் அதிகாரமளித்தல் அமைச்சகம்
வெளிநாடுகளில் கல்வி கற்போருக்கான புதிய தேசிய கல்வி உதவித்தொகை கொள்கை
வெளிநாடுகளில் கல்வி கற்கும் ஷெட்யூல்டு வகுப்பு மற்றும் இதர மாணவர்களுக்கான தேசிய கல்வி உதவித் திட்டத்தை மத்திய சமூக நீதி மற்றும் அதிகாரமளித்தல் துறை அமல்படுத்தி வருகிறது.
இந்தத் திட்டத்தின் வழிகாட்டு நெறிமுறைகளை அவ்வப்போது ஆய்வு செய்து வரும் இந்தத் துறை நடைமுறைகளை எளிதாகவும், அவற்றை மேலும் வெளிப்படைத்தன்மை உள்ளதாகவும் மாற்றி வருகிறது. அறிவியல் மற்றும் தொழில்நுட்பத்துறைகளில் பயில்வதற்கான தேவை அதிகரித்து வரும் நிலையில், நிதி ஆதாரங்களை சிறந்த முறையில் பயன்படுத்துவதற்காக அதிகபட்ச தேவையுள்ள பாடப்பிரிவுகளுக்கு கல்வி உதவித் தொகையில் முன்னுரிமை அளிக்கப்படுகிறது.
இந்தியாவில் வலுவாக உள்ள அல்லது இந்தியாவில் களப்பணி செய்ய முடிகின்ற துறைகள் பட்டியலிலிருந்து விலக்கப்பட்டுள்ளன. இதன்படி இந்தியக் கலாச்சாரம், பாரம்பரியம், வரலாறு இந்தியா குறித்த சமூக ஆய்வுகள் போன்ற பாடப்பிரிவுகள் 2022 – 2023-லிருந்து கல்வி உதவித்தொகை பெறுவதற்கு உரியவையாக கருதப்பட மாட்டாது. அதே சமயம் சர்வதேச வெளிப்பாட்டுக்கு தேவைப்படுகின்ற சட்டம், பொருளாதாரம், உளவியல் போன்ற பாடப்பிரிவுகளுக்கு நிதியுதவி செய்யப்படும். இந்த மாற்றம் காரணமாக ஏழ்மையான ஷெட்யூல்டு வகுப்பு மாணவர்கள் உலகளவில் சிறந்த பல்கலைக்கழகங்களில் பயில்வதற்கு கூடுதல் வாய்ப்பு கிடைக்கும்.
எனவே வெளிநாடுகளில் கல்வி கற்போருக்கான புதிய தேசிய கல்வி உதவிக் கொள்கை இருக்காது. தற்போதுள்ள ஷெல்யூல்டு வகுப்பு மற்றும் இதர மாணவர்களுக்கான வெளிநாட்டில் பயில தேசிய கல்வி உதவித்தொகை திட்டம் அண்மையில் திருத்தியமைக்கப்பட்ட வழிகாட்டு நெறிமுறைகளுடன் இந்தத் துறையின் மூலம் தொடர்ந்து அமலாக்கப்படும்.
சமூக நீதி மற்றும் அதிகாரமளித்தல் துறை இணையமைச்சர் திரு.ஏ.நாராயணசாமி இன்று மாநிலங்களவையில் எழுத்து மூலம் அளித்த பதிலில் இதனைத் தெரிவித்தார்.
உள்துறை அமைச்சகம்
‘துடிப்புமிக்க கிராமங்கள் திட்டம்’ குறித்த பயிலரங்கை மத்திய உள்துறை மற்றும்கூட்டுறவுத்துறை அமைச்சர் திரு அமித் ஷா இன்று புதுதில்லியில் தொடங்கிவைத்தார்
‘துடிப்புமிக்க கிராமங்கள் திட்டம்’ குறித்த பயிலரங்கை மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா இன்று புதுதில்லியில் தொடங்கிவைத்தார். இந்த நிகழ்வில், மத்திய உள்துறை இணையமைச்சர் திரு நித்தியானந்த் ராய் உள்ளிட்டோர் கலந்துகொண்டனர்.
பிரதான நிலப்பரப்பில் உள்ள இதர கிராமங்கள் பெற்றிருக்கும் அனைத்து வசதிகளையும், எல்லைப்பகுதியில் உள்ள கிராமங்கள் பெற வேண்டும் என்ற அரசியல் சட்ட உணர்வின் அடிப்படையில், துடிப்புமிக்க கிராமங்கள் திட்டத்தை பிரதமர் திரு நரேந்திர மோடி வடிவமைத்ததாக இந்த நிகழ்வில் பேசிய உள்துறை அமைச்சர் திரு அமித் ஷா கூறினார். 2014-க்கு பின், எல்லைப்பகுதியில் அடிப்படைக் கட்டமைப்பை மேம்படுத்தப் பிரதமர் திரு நரேந்திர மோடி, ஏராளமான முயற்சிகளை மேற்கொண்டிருப்பதாகவும், எல்லைப்புற கிராமங்களுக்கான பல நலத்திட்டங்களை அறிமுகம் செய்திருப்பதாகவும் தற்போது, எல்லைப்புற கிராமங்களிலிருந்து புலம் பெயர்வதை நிறுத்துவதற்கு துடிப்புமிக்க கிராமங்கள் திட்டத்தை தொடங்கியிருப்பதாகவும் அவர் தெரிவித்தார்.
சுற்றுலா, வேலைவாய்ப்புகளை உருவாக்குதல், வேளாண்மை, கைவினைத் தொழில்கள், கூட்டுறவு, அடிப்படை வசதிகளை அதிகரித்தல், மத்திய,மாநில அரசுத் திட்டங்களை 100 சதவீதம் நிறைவேற்றுதல் போன்றவற்றுக்கு ஒவ்வொரு ஆண்டும் குறைந்தபட்சம் ஐந்து முன்முயற்சிகளை சம்பந்தப்பட்ட மாவட்ட ஆட்சியர்கள் மேற்கொள்ளவேண்டும் என்று அமைச்சர் அமித் ஷா வலியுறுத்தினார்.
கடந்த ஒன்பது ஆண்டுகளில் எல்லைப்புற கட்டமைப்புக்காக ரூ.25 ஆயிரம் கோடிக்கும் அதிகமாக மத்திய அரசு செலவிட்டிருப்பதாக அவர் கூறினார். எல்லைப்பகுதியில் 1134 கிலோ மீட்டர் தூரத்திற்கு சாலைகள் அமைக்கப்பட்டிருப்பதாகவும், ஏறத்தாழ அனைத்து சோதனைச்சாவடிகளின் பணிகள் நிறைவடைந்து இருப்பதாகவும் அவர் தெரிவித்தார்.
எல்லைப்பகுதியில் உள்ள கிராமங்கள், கடைசி கிராமங்கள் அல்ல. நாட்டின் முதலாவது கிராமங்கள் என்பதை எப்போதும் நினைவில் கொள்ளவேண்டும் என்று திரு அமித் ஷா தெரிவித்தார். எல்லைப்புற கிராமங்கள் பாதுகாப்பாக இல்லை என்றால், எல்லைப்பகுதிகளை பாதுகாப்பாக வைத்திருக்க முடியாது என்றும், இவற்றின் பாதுகாப்பு தேசப்பாதுகாப்போடு தொடர்புடையது என்றும் அவர் கூறினார்.
நாடு சுதந்திரம் அடைந்தபின், பல பத்தாண்டுகள் எல்லைப்புற கிராமங்களின் மக்கள் மேம்பாட்டு நடைமுறையிலிருந்து பின்னுக்கு தள்ளப்பட்டு விட்டனர் என்று கூறிய திரு அமித் ஷா, தற்போது பிரதமர் திரு நரேந்திர மோடி தலைமையின் கீழ், நாட்டில் உள்ள அனைத்து குடிமக்களும் மின்சாரம், சுகாதார வசதிகள், குடிநீர் போன்ற அடிப்படை வசதிகளை பெறுவதற்கான காலம் வந்துள்ளது என்றார்.
சுற்றுலா அமைச்சகம்
சுற்றுலாத்துறையில் இந்தியாவிற்கும் குரேஷியாவிற்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை சுற்றுலாத்துறையில் இந்தியாவிற்கும் குரேஷியாவிற்கும் இடையேயான புரிந்துணர்வு ஒப்பந்தத்திற்கு, நிகழ்வுக்குப் பிந்தைய ஒப்புதலை வழங்கியுள்ளது.
இந்த ஒப்பந்தம் சுற்றுலாத்துறையில் ஒத்துழைப்பை மேம்படுத்த இருதரப்பினரும் அமைப்பு சார்ந்த செயல்பாட்டை உருவாக்க உதவும்.
2019ஆம் ஆண்டு மார்ச் மாதம் 26ஆம் தேதியன்று இந்திய குடியரசுத் தலைவர் குரேஷியாவிற்கு பயணம் மேற்கொண்டபோது இந்த புரிந்துணர்வு ஒப்பந்தம் கையெழுத்தாகியது.
சுகாதாரம் மற்றும் குடும்ப நலத்துறை அமைச்சகம்
உலகிலேயே 10 லட்சம் மக்கள் தொகையில் குறைவான பாதிப்புகள் மற்றும் இறப்புகளை இந்தியா தொடர்ந்து கண்டு வருகிறது
மாநிலங்கள் மற்றும் யூனியன் பிரதேசங்களுடன் இணைந்து மத்திய அரசு செயல்படுத்தி வரும் கவனம் மிகுந்த யுக்திகள் மற்றும் சிறப்பான நடவடிக்கைகளின் காரணமாக, உலகிலேயே 10 லட்சம் மக்கள் தொகையில் குறைவான பாதிப்புகள் மற்றும் இறப்புகளை இந்தியா தொடர்ந்து கண்டு வருகிறது
பத்து லட்சம் மக்கள் தொகையில் பாதிப்படைவர்களின் எண்ணிக்கை சர்வதேச அளவில் 4,794 ஆக இருக்கும் நிலையில், இந்தியாவில் இது 5,199 ஆக உள்ளது. இங்கிலாந்து, ரஷ்யா, தென் ஆப்பிரிக்கா, அமெரிக்கா மற்றும் பிரேசில் ஆகிய நாடுகள் அதிக பாதிப்புகளை கண்டு வருகின்றன.
அதிக எண்ணிக்கையில் பரிசோதனைகள் செய்வதை பொருத்தவரையில், முதன்மையான இடங்களில் உள்ள நாடுகளில் இந்தியாவும் ஒன்று. கடந்த 24 மணி நேரத்தில் மட்டும் 10,73,014 பரிசோதனைகள் செய்யப்பட்ட நிலையில், இது வரை செய்யப்பட்ட மொத்த பரிசோதனிகளின் எண்ணிக்கை 8.89 கோடியை கடந்துள்ளது.
புதிய பாதிப்புகள் இந்தியாவில் தொடர்ந்து குறைந்து வருகின்றன. கடந்த 24 மணி நேரத்தில், 55,324 புதிய பாதிப்புகள் நாட்டில் உறுதி செய்யப்பட்டுள்ளன. செப்டம்பர் இரண்டாம் வாரத்தில் 92,830 ஆக இருந்த வாராந்திர சராசரி, அக்டோபர் இரண்டாவது வாரத்தில் 70,114 ஆக உள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663941
உள்நாட்டு விமானப் போக்குவரத்து அமைச்சகம்
விமான போக்குவரத்து கட்டமைப்புகளை வலுப்படுத்த தெலங்கானா மற்றும் மேகாலயா முதல்வர்களுக்கு மத்திய அமைச்சர் கடிதம்
விமான போக்குவரத்து உள்கட்டமைப்புகளை வலுப்படுத்தும் நடவடிக்கைகளை விரைவுப்படுத்த, நேரடியாக தலையிடும்படி தெலங்கானா மற்றும் மேகாலயா முதல்வர்களுக்கு மத்திய விமான போக்குவரத்து துறை அமைச்சர் திரு ஜோதிர்ஆதித்யா சிந்தியா கடிதம் எழுதியுள்ளார்.
தெலங்கானா முதல்வர் திரு கே.சந்திரசேகர ராவுக்கு அனுப்பியுள்ள கடிதத்தில், ஐதராபாத் சர்வதேச விமான நிலைய நிறுவனத்துக்கான  சலுகை ஒப்பந்த காலத்தை நீட்டிப்பதில் கவனம் செலுத்த வேண்டும் என மத்திய அமைச்சர் கேட்டுக் கொண்டுள்ளார்.
இதேபோல், மேகாலயா முதல்வர் திரு கன்ராட் கே சங்மாவுக்கு எழுதியுள்ள கடிதத்தில், துரா விமான நிலைய செயல்பாடுகளை விரைவுபடுத்த வேண்டும் என கேட்டுக் கொண்டுள்ளார். மக்களுக்கு விமான போக்குவரத்தை மலிவானதாக்க, விமான சேவை அளிக்கப்படாத, குறைவான விமான சேவை இருக்கும் விமான நிலையங்களில் பிராந்திய விமான போக்குவரத்தை மேம்படுத்த உடான் திட்டத்தை, விமான போக்குவரத்து துறை அமைச்சகம் தொடங்கியுள்ளது என அவர் குறிப்பிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751368
சிறப்பு சேவைகள் மற்றும் கட்டுரைகள்
சென்னையில் எக்ஸ்பிரஸ் அவென்யூ வணிக வளாகத்தில் உள்ள ஹாம்லேஸ், ரிலையன்ஸ் பிராண்ட்ஸ் லிமிடெட்,பொம்மைக் கடையில் பிஐஎஸ் அதிகாரிகள் அதிரடிச் சோதனை - ஐஎஸ்ஐ முத்திரை இல்லாதஏராளமான பொம்மைகள் பறிமுதல்
இந்திய தர நிர்ணய அமைவனத்தில் சென்னை கிளை அலுவலக அதிகாரிகள் குழுவினர், 17 ஜனவரி 2023 அன்று சென்னை ராயப்பேட்டையில் உள்ள எக்ஸ்பிரஸ் அவென்யூ மாலில், ரிலையன்ஸ் பிராண்ட்ஸ் நிறுவனத்தின் ஹாம்லேஸ் கடையில் சோதனை மேற்கொண்டனர்.
இந்த சோதனையின் போது, இந்திய தர நிர்ணய முத்திரையில்லாமல் இல்லாமல் பொம்மைகள் விற்பனை செய்யப்பட்டது கண்டுபிடிக்கப்பட்டது. இதையடுத்து மொத்தம் 1466 (496 மின்னணு மற்றும் 970 மின்னணு அல்லாத பொம்மைகள் பறிமுதல் செய்யப்பட்டன.
இந்திய தர நிர்ணய அமைவனம், சென்னை கிளை அலுவலகம் - I, இந்திய தர நிர்ணயச் சட்டம், 2016 இன் கீழ் இக் குற்றத்திற்கு எதிராக நடவடிக்கையைத் தொடங்கியுள்ளது. குற்றத்தின் முதல் மீறலுக்கு பிஐஎஸ் சட்டம், 2016 இன் பிரிவு 29 இன் படி, இரண்டு ஆண்டுகள் வரை சிறைத்தண்டனை அல்லது ரூ. 2,00,000/திற்கு குறையாத அபராதம் விதிக்கப்படும் அல்லது பயன்படுத்தப்படும் பொருட்கள், தயாரிக்கப்பட்ட அல்லது விற்கப்படும் அல்லது ஒட்டப்படும் அல்லது பொருட்களின் மதிப்பில் பத்து மடங்கு வரை நீட்டிக்கப்படலாம்.
எனவே, பொது மக்கள், எவரேனும் ஐஎஸ்ஐ முத்திரையைத் தவறாகப் பயன்படுத்துவது தெரிந்தால் , பிஐஎஸ் தெற்கு மண்டல அலுவலகம், சிஐடி வளாகம், 4வது குறுக்கு சாலை, தரமணி, சென்னை-600 113 என்ற முகவரிக்கு தகவல் தெரிவிக்கலாம். BIS Care செயலியைப் பயன்படுத்தியோ அல்லது cnbo1@bis.gov.in என்ற மின்னஞ்சல் முகவரிக்கு மின்னஞ்சல் அனுப்புவதன் மூலமாகவோ தகவல் தெரிவிக்கலாம். அத்தகைய தகவல்களின் ஆதாரம் கண்டிப்பாக ரகசியமாக வைக்கப்படும். பிஐஎஸ் இணையதளம் www.bis.gov.in மற்றும் இ-பிஐஎஸ்  ஆகியவை பிஐஎஸ் பற்றிய பொதுவான தகவல்களுக்கு உங்களுக்கு உதவும்.
இந்த சோதனை/பறிமுதல் பற்றிய கூடுதல் தகவலுக்கு, ஸ்ரீமதி பவானி, விஞ்ஞானி -E , தலைவர் , பிஐஎஸ் - Mobile: 9443243712 என்ற எண்ணில் தொடர்பு கொள்ளவும்.
இத்தகவலை சந்தைப்பிரிவு மற்றும் நுகர்வோர் நல விவகார துணை இயக்குனர் திரு அஜய் கண்ணா தெரிவித்துள்ளார்.
எரிசக்தி அமைச்சகம்
இந்திய- நேபாளம் கால்வாயின் குறுக்கணையில் நீர்வரத்தை ஒழுங்குபடுத்தும் பணி: தேசிய நீர் மின்சாரக் கழகத்தின் தலைவர் அடிக்கல் நாட்டினார்
உத்தராகண்ட் மாநிலத்தின் பன்பாஸாவில் அமைந்துள்ள தானக்பூர் எரிசக்தி நிலையத்தில் இந்திய- நேபாளம் கால்வாயின் குறுக்கணையில் நீர்வரத்தை ஒழுங்குபடுத்தும் பணிக்கு தேசிய நீர் மின்சாரக் கழகத்தின் தலைவரும், மேலாண் இயக்குநருமான திரு ஏ கே சிங் இன்று அடிக்கல் நாட்டினார். இந்தியா நேபாளம், நாடுகளுக்கிடையே கையெழுத்திடப்பட்ட மகாகாளி ஒப்பந்தத்தின் கீழ் 1.2 கிலோ மீட்டர் தொலைவிற்கு இந்தக் கால்வாய் அமைக்கப்படுகிறது.
நிகழ்ச்சியில் பேசிய திரு ஏ கே சிங், தேசிய நீர்மின்சாரக் கழகம், இந்தியாவின் நீர்மின்சார உற்பத்தியில் முன்னிலை வகிப்பதாகவும், திட்டமிடுதல் தொடங்கி, செயல்படுத்துவது வரையிலான அனைத்து பணிகளையும் மேற்கொள்வதோடு, சூரிய ஒளி சக்தி மற்றும் காற்றாலை மின்சாரத் திட்டங்களிலும் ஈடுபட்டுள்ளதாகத் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1679160
ஜவுளித்துறை அமைச்சகம்
மத்திய ஜவுளித் துறை அமைச்சர் திரு. பியூஷ் கோயல், பருத்தி மதிப்புத் தொடருக்கான முன்முயற்சிகளை ஆய்வு செய்வதற்காக கோயம்புத்தூரில் ஜவுளி ஆலோசனைக் குழுவுடன் ஏழாவது கலந்துரையாடல் கூட்டத்தை நடத்தினார்.
மத்திய தொழில், வணிகம், ஜவுளி, நுகர்வோர் நலன், உணவு மற்றும் பொது விநியோகத் துறை அமைச்சர் திரு. பியூஷ் கோயல், 2023 ஆகஸ்ட்31 அன்று பருத்தி குறித்த ஜவுளி ஆலோசனைக் குழுவின்  ஏழாவது கலந்துரையாடல் கூட்டத்திற்குத் தலைமை தாங்கினார்.
ஜவுளி மற்றும் ரயில்வே இணை அமைச்சர் திருமதி தர்ஷனா வி.ஜர்தோஷ், ஜவுளித் துறை செயலாளர் திருமதி ரச்னா ஷா, டிஏஜி தலைவர் திரு சுரேஷ் கோடக் மற்றும் தொடர்புடைய அமைச்சகங்களைச் சேர்ந்த மூத்த அதிகாரிகள் மற்றும் பங்குதாரர்கள் கலந்து கொண்டனர். கூட்டத்தில் முன்னணி சங்கங்கள் மற்றும் வல்லுநர்கள் மூலம் நடந்த ஆலோசனைக் கூட்டம் ஜவுளி மதிப்புத் தொடர் முழுவதையும் பிரதிநிதித்துவம் செய்தது.
சர்வதேச பருத்தி ஆலோசனைக் குழுவின்  81வதுமுழுமையான கூட்டத்தை இந்தியா நடத்துகிறது என்று குறிப்பிட்ட திரு கோயல், அதை வெற்றிகரமாக்க தொழில்துறை மற்றும் வர்த்தக உறுப்பினர்கள் கவனம் செலுத்த வேண்டும் என்றார். இந்தக் கூட்டம் 2023 டிசம்பர் 2 முதல் 5வரை மும்பையில் "பருத்தி மதிப்புத் தொடர்- உலகளாவிய வளத்திற்கான உள்ளூர் கண்டுபிடிப்புகள்" என்ற தலைப்பில் நடைபெறவுள்ளது. இதில் 26 உறுப்பு நாடுகளைச் சேர்ந்த 300 பிரதிநிதிகள் உட்பட ஏறத்தாழ 400 பிரதிநிதிகள் பங்கேற்பார்கள் என்று எதிர்பார்க்கப்படுகிறது. மேலும், கஸ்தூரி பருத்தியில் இருந்து தயாரிக்கப்படும் பொருட்களைக் காட்சிப்படுத்தவும், சிறந்த நிலையான நடைமுறைகளைக் காட்சிப்படுத்தவும் உத்தேசிக்கப்பட்டுள்ளது.
நாட்டில் பருத்தியின் டி.என்.ஏ பரிசோதனையை ஊக்குவிப்பதற்காக பருத்திக் குறியீடுகளை உருவாக்கும் திட்டம் அறிவியல் மற்றும் தொழில்துறை ஆராய்ச்சி கவுன்சில்-தேசிய தாவரவியல் ஆராய்ச்சி நிறுவனம் ஆகியவற்றுடன் இணைந்து தொடங்கப்படும் என்று அமைச்சர் கூறினார். டி.என்.ஏ சோதனை வசதி தற்சார்பு இந்தியாவை நோக்கிய ஒரு பெரிய செயல்பாடாகும்.. ஏனெனில் இது நாட்டிலேயே முதல் முறையாக இருக்கும்.
கஸ்தூரி காட்டன் இந்தியா என்பதன் கண்டுபிடிப்பு, சான்றிதழ் மற்றும் வணிகச்சின்னம் குறித்த திட்டத்தின் முன்னேற்றத்தையும் திரு கோயல் மதிப்பீடு செய்தார். இந்தத் திட்டத்தின் செயலாக்கப் பங்குதாரரான டெக்ப்ரோசில், கஸ்தூரி காட்டனுக்கான வணிகச்சின்ன உத்தியை இறுதி செய்துள்ளது. கஸ்தூரி காட்டன் இந்தியா என்ற வணிகச்சின்னம் சர்வதேச அளவில் அறிமுகப்படுத்தப்பட்டு, இந்திய பருத்தி ஜவுளி தயாரிப்புகளை உலக வரைபடத்தில் வைக்க உதவும்.
உள்நாட்டுத் தொழில்துறைக்கு ஊக்கமளிக்கும் வகையில், இந்தியப் பருத்தியின் உற்பத்தித்திறனை அதிகரிப்பது காலத்தின் தேவை என்பதை அமைச்சர் வலியுறுத்தினார். சுமார் 9327 ஹெக்டேர் பரப்பளவில் இத்திட்டம் செயல்படுத்தப்பட்டு வருகிறது. அடுத்த பருத்தி பருவத்தில் திட்டத்தை விரிவுபடுத்த முன்னோட்டத் திட்டத்தின் தாக்கத்தைப் பகுப்பாய்வு செய்யலாம் என்று அவர் அறிவுறுத்தினார்.
நிலையான உற்பத்தி முறைகளைப் பின்பற்றுவதன் மூலமும், மதிப்புத் தொடரில் தடமறிதலை உறுதி செய்வதன் மூலமும் விவசாயிகளுக்கு வருவாயை அதிகரிக்க, பருத்தியில் மேலாதிக்கத்தை மீண்டும் பெற, அனைத்துப் பங்குதாரர்களும் ஒருங்கிணைந்த முறையில் செயல்பட வேண்டும் என்று மத்திய இணை அமைச்சர் திருமதி தர்ஷனா வி.ஜர்தோஷ் கேட்டுக்கொண்டார்.
தங்கள் பிரச்சனைகளைக் கலந்தாலோசனை முறையில் தீர்ப்பதற்கான அமைச்சரின் அணுகுமுறைக்குத் தொழில்துறை மற்றும் ஜவுளி மதிப்புத் தொடர் பங்குதாரர்கள் மனமார்ந்த நன்றியைத் தெரிவித்தனர்.
பிரதமர் அலுவலகம்
பானிப்பட்டில் 2-ஜி எத்தனால் தொழிற்சாலையை ஆகஸ்ட் 10 அன்று பிரதமர் நாட்டுக்கு அர்ப்பணிக்கிறார்
இந்த தொழிற்சாலை ஆண்டுக்கு 2 லட்சம் டன் வைக்கோலை பயன்படுத்தி 3 கோடி லிட்டர் எத்தனாலை தயாரிக்கும்
உயிரி எரிபொருள் என்பது கூடுதல் வருவாய் உருவாக்க வாய்ப்பை வழங்குவதன் மூலம் விவசாயிகளுக்கு பொருளாதார வலுவை ஏற்படுத்தும்
ஆண்டொன்றுக்கு சுமார் 3 லட்சம் டன்னுக்கு சமமான கரியமிலவாயு வெளியேற்றத்தை குறைப்பதிலும் இது பங்களிப்பு செய்யும்
உலக உயிரி எரிபொருள் தினத்தன்று ஹரியானா மாநிலம் பானிப்பட்டில் இரண்டாம் தலைமுறை  எத்தனால் தொழிற்சாலையை பிரதமர் திரு நரேந்திர மோடி 2022 ஆகஸ்ட் 10 அன்று பிற்பகல் 4.30 மணிக்கு காணொலி காட்சி மூலம் நாட்டுக்கு அர்ப்பணிப்பார்.
இந்தத் தொழிற்சாலையின் அர்ப்பணிப்பு, நாட்டில் உயிரி எரிபொருளின் உற்பத்தி மற்றும் பயன்பாட்டை அதிகரிக்க கடந்த பல ஆண்டுகளாக அரசால் மேற்கொள்ளப்படும் தொடர் நடவடிக்கைகளின் ஒருபகுதியாகும். எரிசக்தித் துறையை மேலும் செலவு குறைந்ததாக, எளிதில் கிடைக்கக் கூடியதாக, திறன் மிக்கதாக, நீடிக்க வல்லதாக மாற்றுவதற்கான பிரதமரின் தொடர்ச்சியான முயற்சியின்கீழ், இது அமைகிறது.
இந்திய எண்ணெய் கழகத்தால் ரூ. 900 கோடி மதிப்பீட்டு செலவில் இந்தத் தொழிற்சாலை பானிப்பட் சுத்திகரிப்பு நிலையத்திற்கு அருகே அமைக்கப்பட்டுள்ளது. உள்நாட்டிலேயே உருவாக்கப்பட்ட நவீன தொழில்நுட்ப அடிப்படையிலான இந்தத் தொழிற்சாலை இந்தியாவின் கழிவுப் பொருளை செல்வமாக்கும் முயற்சிகளில் புதிய அத்தியாயமாக இருக்கும். இந்த தொழிற்சாலை ஆண்டுக்கு 2 லட்சம் டன் வைக்கோலை பயன்படுத்தி 3 கோடி லிட்டர் எத்தனாலை தயாரிக்கும்.
வேளாண் பயிர்களின் கழிவுப்பொருட்களை பயன்படுத்துவது விவசாயிகளுக்கு கூடுதல் வருவாய் உருவாக்க வாய்ப்பை வழங்குவதன் மூலம் பொருளாதார வலுவை ஏற்படுத்தும். இந்தத் தொழிற்சாலை பணியில் ஈடுபடுவோருக்கு நேரடி வேலைவாய்ப்பை வழங்குவதோடு, வைக்கோலை வெட்டுதல், கட்டுதல், இருப்புவைத்தல் போன்ற விநியோகத் தொடர் மூலம் மறைமுக வேலைவாய்ப்பையும் வழங்கும்.
இந்தத் தொழிற்சாலையிலிருந்து திரவ வெளியேற்றம் இருக்காது. வைக்கோல் எரிப்பை குறைப்பதன் மூலம் ஆண்டொன்றுக்கு சுமார் 3 லட்சம் டன்னுக்கு சமமான கரியமிலவாயு வெளியேற்றத்தை குறைப்பதிலும் இது பங்களிப்பு செய்யும். இது நாட்டின் சாலைகளில் ஆண்டொன்றுக்கு சுமார் 63 ஆயிரம் கார்கள் வெளியேற்றும் கரியமில வாயுக்கு சமமானதாகும்.
நிதி அமைச்சகம்
பங்குச்சந்தை குறித்து பிராந்திய மொழிகளில் அறிந்து கொள்ள புதிய திட்டத்தை மத்திய நிதி அமைச்சர் தொடங்கி வைத்தார்
இந்திய சில்லறை முதலீட்டாளர்கள் கடந்த இரண்டு ஆண்டுகளில் முக்கிய பங்கு வகித்து உள்ளனர். அந்நிய முதலீட்டாளர்கள் போலில்லாமல் தங்களால் என்ன செய்யமுடியும் என்பதை இவ்வுலகிற்கு காட்டியுள்ளனர் என மத்திய நிதி அமைச்சர் திருமதி நிர்மலா சீதாராமன் மும்பையில் நடந்த நேஷனல் செக்யூரிட்டீஸ் டெபாசிட்டரி லிமிடெட்  இன் வெள்ளி விழா கொண்டாட்டத்தில் பேசினார்.
சில்லறை முதலீட்டாளர்கள் சார்பில் 2019-20ல் ஒவ்வொரு மாதமும் சராசரியாக 4 லட்சம் புதிய டிமேட் கணக்குகள் தொடங்கப்பட்டு, 2020-21ல் மாதத்திற்கு 12 லட்சமாக மூன்று மடங்கு அதிகரித்து, 2021-22ல் மாதத்திற்கு சுமார் 26 லட்சமாக அதிகரித்துள்ளது” என்று அமைச்சர் தெரிவித்தார்.
மேலும் பங்குச் சந்தை குறித்து மாணவர்கள் இந்தி மற்றும் பிராந்திய மொழிகளில் கற்றுக்கொள்வதற்காக 'பங்குச் சந்தைக்கான ஏகலைவா' எனும் திட்டத்தை தொடங்கி வைத்தார். பங்குச் சந்தை, நிதி ஆகியவற்றைக் குறித்து அறிந்து கொள்ளும் முக்கியத்துவத்தை குறிப்பிட்ட அவர், இவை அனைத்தும் பிராந்திய மொழியில் கிடைப்பதால் மாணவர்கள் பயனடைவார்கள் என்று தெரிவித்தார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சிவில் சர்வீஸ் அதிகாரிகளின் செயல்பாடு ‘ஆட்சி அதிகாரம் என்பதிலிருந்து பங்காக மாற வேண்டும்’ : டாக்டர் ஜித்தேந்திர சிங் அறிவுரை
‘‘சுதந்திர இந்தியாவின் வரலாற்றில் முதல் முறையாக, பிரதமர் திரு நரேந்திர மோடி ஆதரவுடன், மத்திய அரசின் மிக லட்சிய சீர்திருத்த திட்டமான ‘கர்மயோகி’ மூலம், சிவில் சர்வீஸ் அதிகாரிகளின் செயல்பாட்டை ஆட்சி அதிகாரத்திலிருந்து, பங்காக மாற்றும் ஒரு முன்னோடி நடவடிக்கை எடுக்கப்பட்டுள்ளது. அதனால், அவர்கள் நம்பிக்கையுடன், தங்களுக்கு ஒதுக்கப்பட்டுள்ள பணியை செய்ய முடிகிறது’’ என மத்தியப் பணியாளர் மற்றும் பயிற்சித்துறை இணையமைச்சர்  டாக்டர் ஜித்தேந்திர சிங் கூறியுள்ளார்.
இந்திய பொது நிர்வாக கழகத்தில், சிவில் சர்வீஸஸ் திறன் மேம்பாட்டுக்கான தேசிய திட்டத்தின் பயிலரங்கில் உரையாற்றிய டாக்டர் ஜித்தேந்திர சிங் கூறுகையில், ‘‘சுதந்திர இந்தியாவின் 75வது ஆண்டில் இந்த திறன் மேம்பாட்டு பயிற்சி நடக்கிறது. கடந்த 75 ஆண்டுகளில், இந்தியா நிலைத்தது மட்டும் அல்லாமல், ஒரு தேசமாக வளர்ந்துள்ளது என அமைச்சர் கூறினார்.
திரு நரேந்திர மோடி தலைமையிலான அரசு, மிகப் பெரிய நிர்வாக சீர்திருத்தங்களில் ஈடுபட்டது என்றும், புதிய இந்தியாவுக்கு ஏற்ற கலாச்சாரத்தை பிரதமர் திரு நரேந்திர மோடி வழங்கியுள்ளார் என டாக்டர் ஜித்தேந்திர சிங் கூறினார். வழக்கமான நடைமுறையை தாண்டி சிந்திக்கும் தைரியமும், திடமான நம்பிக்கையும் பிரதமர் திரு நரேந்திர மோடிக்கு உள்ளது என அவர் கூறினார்.
தற்போதைய காலத்தில், சிவில் சர்வீஸ் அதிகாரிகளின் பங்கு குறித்து பேசிய மத்திய அமைச்சர், அரசு ஊழியர்களின் கடமைகள் கடந்த சில ஆண்டுகளாக மாறிவிட்டது மற்றும் அவர்களின் பொறுப்பு அதிகரித்து விட்டது என அமைச்சர் கூறினார். பொறுப்புள்ள எந்த ஒரு நாட்டுக்கும், எளிதாக வாழ்வதை உறுதி செய்வதுதான் இறுதியான நோக்கம் எனவும், அந்த வழியில் இந்தியா நன்றாக சென்று கொண்டிருப்பதாக அவர் கூறினார்.
சிவில் சர்வீஸ் அதிகாரிகள் தங்களுக்கு ஒதுக்கப்பட்ட மாநில பணிக்கு செல்வதற்கு முன்பாக, உதவி செயலாளர்களாக கட்டாயம் பணியாற்ற வேண்டும் என்ற புரட்சிகரமான முடிவை திரு.நரேந்திர மோடி தலைமையிலான அரசு கடந்த 2016ம் ஆண்டு எடுத்தது. அடுத்தாண்டு ஜனவரிக்கும், மாவட்ட அளவில் பொது தகுதி தேர்வை நடத்துவதற்கான முயற்சிகள் மேற்கொள்ளப்படுகின்றன எனவும் அவர் கூறினார்.
அறிவியல் பூர்வமான வழிமுறைகளை, சிவில் சர்வீஸ் அதிகாரிகளுடன் டாக்டர் ஜித்தேந்திர சிங் பகிர்ந்துக் கொண்டார். அப்போதுதான் எதிர்கால சவால்களுக்கு, அவர்கள் தங்களை தயார்படுத்திக் கொள்ள முடியும்.
மத்தியப் பணியாளர் மற்றும் பயிற்சித்துறை செயலாளர் திரு தீபக் காந்தேகர், இந்திய பொது நிர்வாக கழகத்தின் தலைமை இயக்குனர் திரு எஸ்.என்.திரிபாதி, பதிவாளர் திரு அமிதாப் ரஞ்சன் உட்பட பலர் இந்நிகழ்ச்சியில் பங்கேற்றனர்.
-----
(Visitor Counter : 152
குடியரசுத் தலைவர் செயலகம்
மார்ச் 13 முதல் 15 வரை உத்திரப் பிரதேசத்திற்கு குடியரசுத் தலைவர் பயணம்
குடியரசுத் தலைவர் திரு ராம் நாத் கோவிந்த், 2021 மார்ச் 13 முதல் 15 வரை உத்திரப் பிரதேசத்திற்கு பயணம் மேற்கொள்கிறார்.
2021 மார்ச் 13 பிற்பகலில் அவர் வாரணாசி சென்றடைவார். 2021 மார்ச் 14 அன்று சோன்பத்ரா மாவட்டத்தில் உள்ள சப்கிக்கு செல்லும் குடியரசுத் தலைவர், வன்வாசி சமாகத்தில் கலந்து கொண்டு சேவா குன்ஜ் ஆசிரமத்தின் புதிய கட்டிடத்தை திறந்து வைக்கிறார்.
2021 மார்ச் 15 அன்று, கங்கை, சுற்றுச்சூழல் மற்றும் இந்திய கலாச்சாரம் குறித்த ஜாக்ரன் அமைப்பு நிகழ்ச்சியின் துவக்க விழாவில் குடியரசுத் தலைவர் கலந்து கொள்கிறார்.
தைனிக் ஜாக்ரனால் வாரணாசியில் இந்நிகழ்ச்சி நடத்தப்படவுள்ளது.
-----
(Visitor Counter : 91
தொலைதொடர்பு மற்றும் தகவல் தொழில்நுட்ப அமைச்சகம்
“இந்திய விமான நிலையங்கள் ஆணையத்தைத் தவிர மற்ற நிறுவனங்களால் வழங்கப்படும் விமானம் மற்றும் தரை நிலையங்களுக்கு இடையேயான தரவு தொடர்பியல் சேவைகள்” குறித்த ஆலோசனை அறிக்கையை ட்ராய் வெளியீடு
இந்திய தொலைத்தொடர்பு ஒழுங்குமுறை ஆணையமான ட்ராய், “இந்திய விமான நிலையங்கள் ஆணையத்தைத் தவிர மற்ற நிறுவனங்களால் வழங்கப்படும் விமானம் மற்றும் தரை நிலையங்களுக்கு இடையேயான தரவு தொடர்பியல் சேவைகள்” குறித்த ஆலோசனை அறிக்கையை நேற்று வெளியிட்டது.
விமானங்களின் பாதுகாப்பிற்காக அவற்றைக் கண்காணிக்கும் தரவுகளை வி.ஹெச்.எஃப் தரவு இணைப்பு சேவைகள் கொண்டிருப்பதாக ஏப்ரல் 12, 2022 தேதியிட்ட கடிதத்தின் வாயிலாக மத்திய தொலைத் தொடர்புத்துறை தெரிவித்துள்ளது. சொசைட்டி இன்டர்நேஷனல் டி டெலிகம்யூனிகேஷன்ஸ் ஏரோநாட்டிக்ஸ்  மற்றும் பேர்ட் கன்சல்டன்சி சர்வீசஸ் ஆகிய இரண்டு நிறுவனங்களுக்கு விமானம் மற்றும் தரை நிலையங்களுக்கு இடையே தரவு தொடர்பியல் இணைப்பிற்கான அலைவரிசையை தொலைத்தொடர்பு அமைச்சகம் வழங்கியுள்ளது. ட்ராய் சட்டம் 1997 இன்  உட்பிரிவு 11  -வின் கீழ் தொலைத் தொடர்புத் துறை அளித்துள்ள பரிந்துரைகள் பின்வருமாறு:
1. இந்த நிறுவனங்களின் சேவைகளை ஒழுங்குபடுத்துவதற்கு முறையான நடைமுறை.
2. 2012-ஆம் ஆண்டு 2ஜி அலைக்கற்றை வழக்கில் உச்சநீதிமன்றம் அளித்த தீர்ப்பின்படி ஏலத்தின் வாயிலாக மட்டுமே அலைவரிசைகளை வழங்குதல்.
இது சம்பந்தமாக, “இந்திய விமான நிலையங்கள் ஆணையத்தைத் தவிர மற்ற நிறுவனங்களால் வழங்கப்படும் விமானம் மற்றும் தரை நிலையங்களுக்கு இடையேயான தரவு தொடர்பியல் சேவைகள்” குறித்த ஆலோசனை அறிக்கை, ட்ராயின் இணையதளத்தில்  பங்குதாரர்களின் கருத்துகளுக்காக வெளியிடப்பட்டுள்ளது. எழுத்துப்பூர்வமான கருத்துக்களை பங்குதாரர்கள் ஜனவரி 9, 2023 வரையும், அக்கருத்துக்களுக்கான பதில்களை ஜனவரி 23, 2023 வரையும் பங்குதாரர்கள் அளிக்கலாம். கருத்துக்களையும்/ கருத்துக்களுக்கான பதில்களையும் advmn@trai.gov.in என்ற மின்னஞ்சலுக்கு அனுப்புமாறு பங்குதாரர்கள் கேட்டுக் கொள்ளப்படுகிறார்கள்.
இந்திய போட்டிகள் ஆணையம்
பங்குகள் மாற்றம் முறையில் ரிவிகோ நிறுவனத்தை, எஸ்சிஐஎல் நிறுவனம் வாங்க சிசிஐ ஒப்புதல்
பங்குகள் மாற்றம் மூலமாக ரிவிகோ நிறுவனத்தை, ‘ஸ்பிரிங் கேன்டர் முதலீடு நிறுவனம் வாங்குவதற்கு இந்திய போட்டி ஆணையம் அனுமதி வழங்கியுள்ளது.
எஸ்சிஐஎல் மொரீசியஸ் நாட்டைச் சேர்ந்த முதலீட்டு நிறுவனம். இதற்கு இந்தியாவில் அலுவலகம் இல்லை.
ரிவிகோ, கார்கோ சேவையில் ஈடுபடும் நிறுவனம். ‘டிரைவர் ரிலே’ என்ற புதுமையான முறையை பயன்படுத்தி இது நெடுந்தூர விரைவு சேவையை அளிக்கிறது. பங்கு மாற்றங்கள் மூலம் ரிவிகோ நிறுவனத்தை, எஸ்சிஐஎல் வாங்குவதற்கு சிசிஐ ஒப்புதல் அளித்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1677325
மத்திய பணியாளர் தேர்வாணையம்
மத்திய தொழில்துறை பாதுகாப்புப் படையின் உதவி கமாண்டன்ட்டுகள்  வரையறுக்கப்பட்ட துறைசார்ந்த போட்டித் தேர்வு, 2020-ன் இறுதி முடிவுகள்
2020 மார்ச் 1 அன்று மத்திய பணியாளர் தேர்வாணையத்தால்  நடத்தப்பட்ட மத்திய தொழில்துறை பாதுகாப்புப் படையின் உதவி கமாண்டன்ட்டுகள்  வரையறுக்கப்பட்ட துறைசார்ந்த போட்டித் தேர்வின் எழுத்துப் பகுதியின் முடிவுகள் மற்றும் 2021 அக்டோபர் 25 முதல் 28 வரை நடைபெற்ற ஆளுமைத் தேர்வுக்கான நேர்காணல்கள் ஆகியவற்றின் அடிப்படையில், மத்திய தொழில்துறை பாதுகாப்புப் படையில் உதவி கமாண்டன்ட்டுகள்  பதவிகளுக்கு நியமனம் செய்ய பரிந்துரைக்கப்பட்ட விண்ணப்பதாரர்களின் தகுதியின் அடிப்படையிலான பட்டியல் வெளியிடப்பட்டுள்ளது.
பொதுப்பிரிவில் இருந்து 20 பேரும், பட்டியல் பிரிவில் இருந்து 2 நபர்களும், பழங்குடி பிரிவில் இருந்து ஒருவரும் என மொத்தம் 23 பேர் பரிந்துரைக்கப்பட்டுள்ளனர்.
காலியிடங்களின் எண்ணிக்கையும் மேற்கண்டவாறே உள்ளது.
தேர்வு விதிகள் மற்றும் காலியிடங்களின் எண்ணிக்கை ஆகியவற்றின் படி நியமனங்கள் செய்யப்பட வேண்டும்.
www.upsc.gov.in எனும் தளத்தில் தேர்வு முடிவுகளை பார்க்கலாம். மேலும் விவரங்களுக்கு 011-23385271/23381125 ஆகிய தொலைபேசி எண்களை தொடர்பு கொள்ளலாம்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1768628